เร่งควบคุมโรค คอนโดสุขุมวิท 26 หลัง ด.ญ. 9 ขวบ ร่วมคณะทูตติดโควิดฯ
เจ้าหน้าที่กรมควบคุมโรค นำรถเก็บตัวอย่างชีวนิรภัยพระราชทาน เข้าตรวจคัดกรองที่คอนโดมิเนียมซอยสุขุมวิท 26 หลังพบเด็กหญิงวัย 9 ขวบ ชาวซูดาน เดินทางมากับคณะทูต ติดโควิด-19 ยืนยันผู้ป่วยไม่ได้เดินทางไปที่อื่นวันที่ 14 ก.ค. นายแพทย์ปรีชา เปรมปรี รองอธิบดีกรมควบคุมโรค พร้อม เจ้าหน้าที่สอบสวนโรค ลงพื้นที่คอนโดมิเนียมแห่งหนึ่ง ย่านสุขุมวิท ซอย 26 พร้อมนำรถเก็บตัวอย่างชีวนิรภัยพระราชทาน เข้าตรวจสอบคัดกรองโควิด-19 หลังพบว่า เด็กหญิงอายุ 9 ปี ที่เดินทางมาจากประเทศซูดาน ภูมิภาคแอฟริกา พร้อมกับครอบครัวของคณะทูต เข้าพักที่คอนโดแห่งนี้ทั้งนี้ จากข้อมูลพบว่า ก่อนเดินทางวันที่ 7 กรกฎาคม ตรวจไม่พบติดเชื้อ ต่อมาวันที่ 10 กรกฎาคม เดินทางเข้ามาที่ประเทศไทยผ่านท่าอากาศยานสุวรรณภูมิ และตรวจพบเชื้อ พ่อของเด็กนำผู้ป่วยรักษาที่โรงพยาบาลเอกชน พร้อมนำสมาชิกครอบครัวที่เหลือ 4 คน กักตัวที่คอนโดฯ กระทั่งวันที่ 11 กรกฎาคม ผลตรวจพบว่า เด็กมีอาการปอดอักเสบ จึงส่งต่อรักษาที่โรงพยาบาลอีกแห่งหนึ่ง และส่งตัวคนในครอบครัวที่ใกล้ชิดไปยังสถานกักตัวของรัฐเรียบร้อยแล้วรองอธิบดีกรมควบคุมโรค กล่าวยืนยันว่า มาตรการของเจ้าหน้าที่ทูต จะมีข้อตกลงให้ไปกักตัวยังสถานทูตฯ แต่เข้าใจว่า กรณีนี้สถานที่ของสถานทูตฯ อาจไม่เพียงพอรองรับ จึงต้องมาพักที่คอนโดฯ แห่งนี้ และยืนยันว่า ระหว่างที่ผู้เข้าข่ายและผู้ป่วยพักที่แห่งนี้ ไม่ได้เดินทางไปยังจุดอื่นๆอย่างไรก็ตาม ยอมรับว่า กรณีนี้เป็นบทเรียนสำคัญที่ต้องทบทวนมาตรการผ่อนปรนบุคคลเข้าออกประเทศให้มากขึ้น เพื่อไม่ให้มีการเกิดการซ้ำรอยขึ้นอีกส่วนผู้โดยสารเที่ยวบินเดียวกัน จำนวนกว่า 200 คน พบติดเชื้อจำนวน 12 คน จากผู้ที่ต้องสงสัยติดเชื้อฯ จำนวน 40 คน โดยเจ้าหน้าที่เข้าไปดูแลแล้วด้าน นายแพทย์ชวิน ศิรินาค ผู้อำนวยการสำนักอนามัย กรุงเทพมหานคร เปิดเผยว่า มาตรฐานของคอนโดฯ มีการคัดกรองบุคคลผ่านเข้าออก และเมื่อทราบว่ามีผู้ติดเชื้อ ทางเจ้าหน้าที่เข้ามาตรวจสอบคัดกรอง และปิดกั้นพื้นที่ส่วนกลางขณะที่ผู้ที่อาศัยในคอนโดฯ แห่งนี้ ให้ข้อมูลว่า ตอนแรกก็กังวล หลังทราบว่าคนในคอนโดติดเชื้อโควิด-19 แต่เมื่อมีสาธารณสุขเข้ามาสอบสวนโรคก็มั่นใจขึ้น อีกทั้งทางคอนโดเองมีมาตรการป้องกันที่รัดกุมมาโดยตลอด ส่วนตัวได้ใส่หน้ากากอนามัยทุกเวลาที่อยู่ในคอนโดด้วย สำหรับการให้บุคคลบางกลุ่มมีสิทธิพิเศษไม่ต้องกักตัว 14 วัน ตนเองมองว่าอยากให้ทุกคนเท่าเทียมกัน เพื่อไม่ให้เกิดโรคระบาดขึ้นอีกครั้ง
เจ้าหน้าที่กรมควบคุมโรค นำรถเก็บตัวอย่างชีวนิรภัยพระราชทาน เข้าตรวจคัดกรองที่คอนโดมิเนียมซอยสุขุมวิท 26 หลังพบเด็กหญิงวัย 9 ขวบ ชาวซูดาน เดินทางมากับคณะทูต ติดโควิด-19 ยืนยันผู้ป่วย
โควิดระยอง,โควิด-19,ทหารอียิปต์,ทหารอียิปต์ติดเชื้อโควิด,คณะลูกทูต,ระยอง,ข่าวทั่วไป